เปิดประตูห้องขังลอยชายหนีเฉย ตีนแมวหมายจับบาน
ผู้กำกับ-ปิดปากเงียบ,ดาบตำรวจ สน.มีนบุรี ทำหน้าที่ควบคุมห้องขัง หน้าตาตื่นแจ้งร้อยเวร มารับช่วงเข้าเวรต่อจากเพื่อน ตำรวจ พบผู้ต้องหาลักทรัพย์หลายหมายจับที่มีอยู่คนเดียวในห้องขังหาย เช็กภาพจากกล้องวงจรปิด เห็นเดินเปิดประตูห้องออกไปเฉยๆ ด้านผู้กำกับโรงพักโบ้ยตอบสื่อ เช่นเดียวกับดาบตำรวจที่รับผิดชอบ ยังทำหน้าที่แต่ไม่ตอบคำถามเช่นกัน,ผู้ต้องหาลักทรัพย์หลายคดี เดินออกจากห้องขังบนโรงพักมีนบุรีหน้าตาเฉย เปิดเผยขึ้นเมื่อเวลา 00.10 น. วันที่ 23 ก.พ.ขณะที่ ร.ต.อ.ผดุง หล่อนิล รอง สว.สส. (สอบสวน) สน.มีนบุรี ปฏิบัติหน้าที่อยู่ในห้องสอบสวน ได้มี ด.ต.สายันต์ รักภักดี เจ้าหน้าที่ควบคุมผู้ต้องหา สน.มีนบุรี หน้าตาตื่นมาแจ้งความว่า นายอิสรา เลาะมณี อายุ 30 ปี อยู่บ้านเลขที่ 15 ซอยราษฎร์อุทิศ 28 แขวงแสนแสบ เขตมีนบุรี กรุงเทพฯ ผู้ต้องหาตามหมายจับศาลจังหวัดมีนบุรี ลงวันที่ 24 มี.ค.58 ข้อหาลักทรัพย์ในเวลากลางคืน และเป็นผู้ต้องหาที่มีรายชื่อถูกควบคุมตัวไว้ ไม่อยู่ในห้องขังของ สน. หลังรับแจ้งรีบระดมกำลังทั้งชุดสืบสวนและสายตรวจติดตามหาตัวแต่ยังไม่พบ,จากการสอบสวนเบื้องต้นพบว่า ด.ต.สายันต์มารับเวรควบคุมห้องขังต่อจาก ด.ต.สมยศ เพ็ชรสะอาด ที่ทำหน้าที่ควบคุมห้องขัง ตั้งแต่เวลา 16.01- 00.00 น. ขณะนั้นมีชื่อนายอิสราผู้ต้องขังเพียงคนเดียว แต่เมื่อเข้าไปตรวจสอบห้องขังกลับไม่พบตัว รีบมาแจ้งพนักงานสอบสวนลงประจำวัน โดย ร.ต.อ.ผดุงได้รายงานผู้บังคับบัญชาพิจารณาตามลำดับชั้นเพื่อสอบสวนตำรวจที่เกี่ยวข้องหาข้อเท็จจริงว่านายอิสราหลบหนีออกจากห้องควบคุมได้อย่างไร,สำหรับนายอิสรา ผู้ต้องหาหนีห้องขัง เพิ่งถูก สน.มีนบุรี จับกุมในวันที่ 22 ก.พ.ที่ผ่านมา ตามหมายจับคดีลักทรัพย์ ก่อนที่จะหลบหนีออกจากห้องขัง สน.มีนบุรี ในค่ำของวันเดียวกัน ตรวจสอบภาพวงจรปิดพบว่า ในเวลา 19.32 น. ผู้ต้องหาสวมเสื้อยืดคอกลม สีน้ำตาล กางเกงยีนส์สีดำ รองเท้าผ้าใบ เดินเปิดประตูออกจากห้องขังที่ไม่ได้ล็อกประตูอย่างหน้าตาเฉย ปรากฏภาพเป็นเวลา 12 วินาที ช่วงเวลานั้นเป็นเวรรับผิดชอบของ ด.ต.สมยศ,สำหรับนายอิสรามีหมายจับข้อหาลักทรัพย์ในหลายท้องที่ ส่วนใหญ่เป็นพื้นที่ย่านฝั่งธนบุรี,เย็นวันเดียวกัน พ.ต.อ.พรเทพ สูติปัญญา ผกก.สน.มีนบุรี ปฏิเสธที่จะให้สัมภาษณ์ในเรื่องนี้โดยอ้างว่าไม่สะดวก พร้อมเดินหนีเข้าห้องทำงานนานประมาณ 15 นาที ก่อนเดินผลุนผลันออกจากห้อง ขึ้นรถกระบะตำรวจออกไป ส่วน ด.ต.สมยศยังพบว่ายังปฏิบัติหน้าที่ตามปกติ แต่ไม่ให้สัมภาษณ์เรื่องที่เกิดเขึ้นเช่นกัน เช่นเดียวกับ พล.ต.ต.สมนึก น้อยคง ผบก.น.3 ผู้สื่อข่าวพยายามโทรศัพท์ติดต่อเพื่อสอบถามถึงคดีดังกล่าวเป็นระยะแต่ยังไม่รับสาย,ต่อมาเวลา 21.00 น. พ.ต.อ.ชาญวิทย์ พุ่มโพธิ์ รอง ผบก.น.3 กล่าวว่า ยังไม่ได้รับรายงานอย่างเป็นทางการ แต่จากการสอบถามข้อมูลเบื้องต้นทราบว่ามีเหตุผู้ต้องหาหลบหนีออกจากห้องขังจริง เป็นผู้ต้องหาคดีลักทรัพย์ หลังจากนี้จะดำเนินคดีอาญากับตำรวจที่มีหน้าที่รับผิดชอบในข้อหา กระทำการโดยประมาทเป็นเหตุให้ผู้ต้องหาที่อยู่ในการควบคุมหลบหนี ตามกฎหมายจะมีเวลา 90 วัน ในการตามตัวคนร้ายกลับมาดำเนินคดี ส่วนโทษทางวินัยจะตั้งคณะกรรมการพิจารณาโทษ โทษที่จะได้รับเบื้องต้นคือขัง 30 วัน แต่ถ้าหากตามตัวผู้ต้องหากลับมาได้ตามเวลาที่กำหนด จะมีการพิจารณาโทษอีกทีตามที่กฎหมายกำหนดไว้
ดาบตำรวจ สน.มีนบุรี ทำหน้าที่ควบคุมห้องขัง หน้าตาตื่นแจ้งร้อยเวร มารับช่วงเข้าเวรต่อจากเพื่อน ตำรวจ พบผู้ต้องหาลักทรัพย์หลายหมายจับ
สน.มีนบุรี,ผู้ต้องหา,ลักทรัพย์,หมายจับ,โรงพักมีนบุรี,โรงพัก,ข่าวหน้า1,ข่าวทั่วไป